ოქრუაშვილების საჯარო სკოლის ბიბლიოთეკის მდგომარეობა შეიძლება შეფასდეს დამაკმაყოფილებლად. წიგნადი ფონდი 3000-ზე მეტია. აქედან უმრავლესობა საბჭოთა ლიტერატურაა, რომლებიც ფიზიკურად არ გამოიყენება. გასულ წელს სკოლამ მიიღო 300-ზე მეტი ახალი წიგნი, რომელთა დახმარებითაც გაუმჯობესდა მოსწავლეთა მომსახურების ხარისხი. წიგნადი ფონდის სიმწირის მიუხედავად სკოლის ბიბლიოთეკა აქტიურად მუშაობს სწავლის პოპულარიზაციის თვალსაზრისით. ბიბლიოთეკაში მოწყობილია სამკითხველო დარბაზი. ახალი სასწავლო წლიდან იგეგმება ბიბლიოთეკაში რამდენიმე კომპიუტერის დადგმა, რაც საშუალებას მოგვცემს გავზარდოთ მკითველთა რაოდენობა. წიგნადი ფონდის შესავსებად სკოლის დირექცია მიმართავს სხვადასხვა ღონისძიებებს იმედია წიგნადი ფონდი გაიზრდება და საშუალებას მოგვცემს მეტი ღონისძიების ჩატარებისთვის გვქონდეს მასალები. სკოლის ბიბლიოთეკა პარალელურად ემსახურება ორ სოფელს- ოქრუაშვილებსა და დუაძეებს, შესაბამისად მკითხველთა რაოდენობიდან გამომდინარე აუცილებელია წიგნადი ფონდის გაზრდა. ბიბლიოთეკის ხაზით ჩატარდა არაერთი ღონისძიება, მათ შორის შეხვედრები საზოგადოების ცნობილ წარმომადგენლებთან. მხატვრებთან მწერლებთან ექიმებთან და ა.შ. სკოლა საჭიროებს როგორც ქართველი მწერლების შემოქმედების, ისე უცხოელ მწერალთა წიგნებს. წიგნადი ფონდის ამჟამინდელი მდგომარეობა დამაკმაყოფილებელი მუშაობის საშუალებას იძლევა.